নির্বাচনের আগে সাংগঠনিক সফরের অংশ হিসেবে গতকাল রোববার কক্সবাজার যাওয়ার পথে কর্ণফুলী উপজেলায় প্রথম পথসভায় ওবায়দুল কাদের বক্তব্য রাখছিলেন। শিকলবাহা ক্রসিংয়ে কর্ণফুলী উপজেলা আওয়ামী লীগ আয়োজিত এ পথসভায় তিনি বলেন, ‘জাতিসংঘ মহাসচিবের সঙ্গে সাক্ষাতের কথা বলে অনেক নাটক দেখিয়েছে বিএনপি মহাসচিব। জাতিসংঘের মহাসচিবের নামে নাকি একটি চিঠি এসেছে, উনাদের নাকি দাওয়াত দিয়েছেন। ফখরুল সাহেব পত্রপত্রিকা, মিডিয়ায় প্রচার করেছেন যে জাতিসংঘ মহাসচিব তাকে দাওয়াত করেছেন। তিনি যখন জাতিসংঘে গেলেন, মহাসচিব তখন ঘানায়। মহাসচিব যুক্তরাষ্ট্রে নেই। তৃতীয় শ্রেণির একজন কর্মকর্তার সঙ্গে অনেক অনুনয়–বিনয় করে কিছুক্ষণ কথা বলেছেন। নালিশ করে দেশে ফিরে এসেছেন।’